**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 11.05.2023, ora 08.00 – 12.05.2023, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 12.05.2023, ora 07.00**

**RÂURI**

**Debitele au fost în general în scădere**, exceptând râurile din bazinele hidrografice: Vedea, Bârlad, Jijia, bazinele mijlocii şi inferioare ale Argeşului, Ialomiței, cursul mijlociu și inferior al Prutului şi pe râurile din Dobrogea, unde au fost relativ staționare.

Debitele se situează la valori sub mediile multianuale lunare, cu coeficienți moduli cuprinși între 30-90%, mai mari (în jurul și peste normalele lunare) pe râurile din bazinele hidrografice: Bârzava, Moravița, cursurile superioare ale Vișeului, Turului, Prutului, cursul inferior al Sucevei și mai mici (sub 30% din normalele lunare) pe râurile din bazinul Bârladului și pe cursul Tazlăului.

**Nivelurile** pe râuri la stațiile hidrometrice **se situează sub** **COTELE DE ATENȚIE.**

**Debitele vor fiîn general în scădere**, exceptând râurile din bazinele hidrografice: Vișeu, Iza, Tur, Crasna, Barcău, Vedea, bazinele inferioare ale Argeșului, Ialomiței, Bârlad, Jijia, cursul mijlociu și inferior al Prutului și râurile din Dobrogea, unde vor fi relativ staționare.

Sunt posibile ușoare creșteri de niveluri și debite pe unele râuri mici din zonele montane, mai ales pe cele din vestul și sud-vestul țării, ca urmare a precipitațiilor prognozate, sub formă de aversă, izolat mai însemnate cantitativ.

**Nivelurile** pe râuri la stațiile hidrometrice **se vor situa sub** **COTELE DE ATENȚIE.**

**DUNĂRE**

**Debitul la intrarea în ţară** (secţiunea Baziaş) în intervalul 11-12.05.2023 **a fost staționar, având valoarea de** **6400 m3/s**, sub media multianuală a lunii **mai (7250 m3/s).**

În aval de Porţile de Fier debitele au fost în scădere pe sectoarele Gruia-Oltenița și Cernavodă-Tulcea și staționare la Călărași.

**Debitul la intrarea în ţară** (secţiunea Baziaş) **va fi staţionar (6400 m3/s).**

În aval de Porțile de Fier debitele vor fi în creștere la Gruia, în scădere pe sectorul Calafat-Tulcea și în creștere pe sectorul Oltenița-Călăraşi.

**ALIMENTĂRI CU APĂ**

**A.B.A. Argeș-Vedea**

Toți consumatorii sunt alimentați normal.

Alimentarea cu apă a mun. București:

-r. Argeș - Ac. Zăvoiul Orbului: 55 mc/s;

-r. Dâmbovița: ac. Văcărești: 15 mc/s;

-CA2: 0 mc/s;

-Der. Mircea Vodă: 1.2 mc/s.

**2.** **Situaţia meteorologică în intervalul 11.05.2023, ora 09.00 –12.05.2023, ora 06.00**

**În ţară** valorile termice diurne au fost în creștere ușoară în zonele deluroase și comparabile cu cele din ziua anterioară în restul teritoriului, dar au continuat să caracterizeze o vreme mai rece decât ar fi normal la această dată, exceptând Crișana și Maramureșul, unde au fost apropiate de mediile climatologice*.* În regiunile vest-sud-vestice cerul s-a înnorat treptat, iar seara și noaptea a plouat în Banat și pe alocuri în Oltenia și în sudul Crișanei. În vestul Carpaților Meridionali, la altitudini de peste 1700 m, trecător au fost și ninsori sau lapoviță. În restul teritoriului cerul a fost variabil, mai mult senin dimineața și cu înnorări temporare din a doua parte a zilei. Vântul a continuat să fie intens în sudul Banatului, inclusiv în zona montană aferentă, unde rafalele au depășit 60...70 km/h, iar în rest a suflat slab și moderat pe arii restrânse, în special în Oltenia și sudul Transilvaniei, cu intensificări trecătoare, în general de până la 40...45 km/h. S-a menținut strat de zăpadă local în zona montană foarte înaltă, unde aseară la ora 21 măsura, pe platformele stațiilor meteorologice, până la 240 cm în Munții Bucegi și 193 cm în Munții Făgăraș, la peste 2000 m. Temperaturile maxime s-au încadrat între 14 grade la Joseni, Târgu Secuiesc, Întorsura Buzăului și Câmpulung și 22 de grade la Oradea, Holod, Chișineu-Criș și Lugoj; la ora 6 valorile termice erau cuprinse între -1 grad la Miercurea Ciuc și 14 grade la Moldova Nouă și Gurahonț. Spre dimineață, în sud-estul țării, pe spații mici s-a format ceață.

**Observație:** în intervalul de diagnoză au fost în vigoare 4 mesaje de atenționare cod galben pentru fenomene meteorologice periculoase imediate, emise de către SRPV Timișoara.

**La Bucureşti** vremea a fost predominant frumoasă, dar s-a menținut răcoroasă, valorile termice, comparabile cu cele din intervalul anterior, fiind cu 4...5 grade sub mediile multianuale ale acestei perioade. Cerul a fost variabil, mai mult senin la începutul zilei, dar cu înnorări temporare spre seară și noaptea. Vântul a suflat slab și moderat, trecător cu rafale de 30...35 km/h. Temperatura maximă a fost de 18 grade la Afumați, 19 grade la stația meteo Băneasa și 20 de grade la Filaret; la ora 6 se înregistrau 5 grade la Afumați și Băneasa și 6 grade la Filaret.

**3. Prognoza meteorologică în intervalul 12.05.2023, ora 09.00–13.05.2023, ora 9.00**

**În ţară** vremea va fi rece, cu temperaturi maxime în scădere față de intervalul precedent în jumătatea de vest, ce se vor încadra în marea lor majoritate între 10 și 19 grade și minime de la 1 grad în depresiunile intramontane până la 12 grade pe litoral. Cerul va avea înnorări și va ploua în vest și sud-vest, local la munte și pe arii restrânse în rest. Vor fi și averse, trecător însoțite de descărcări electrice, iar izolat cantitățile de apă vor depăși 15 l/mp. Pe crestele montane se vor semnala precipitații mixte. Vântul va avea în continuare intensificări în sudul Banatului și în vestul Carpaților Meridionali, unde rafalele vor depăși 60...70 km/h, iar pe alocuri și la cote mai reduse pe parcursul zilei și în restul zonelor. Dimineața și noaptea pe arii restrânse va fi ceață.

**La Bucureşti** vremea va fi deosebit de rece pentru a doua decadă a lunii mai, cu o maximă a temperaturii aerului în jurul valorii de 17 grade și o minimă de 6...8 grade. Cerul va avea înnorări, iar în a doua parte a zilei va crește probabilitatea de ploaie. Vântul va sufla slab și moderat.

***II. CALITATEA APELOR***

**Pe râurile interioare**

**A.B.A. Olt** informează că în data de 11.05.2023, la ora 09:30, a fost semnalată o mortalitate piscicolă (cca 5 kg de pești de dimensiuni mici, până în 10 cm) în partea de nord a Bălții Cărămida din zona municipiului Râmnicu Vâlcea, jud. Vâlcea. Reprezentanții S.G.A. Vâlcea și G.N.M.-C.J. Vâlcea s-au deplasat la fața locului pentru investigații. Au fost prelevate două probe de apă. Se va reveni cu informații.

**S.G.A. Harghita** informează că în data de 02.05.2023, la ora 09:00, a fost semnalată poluarea cu apă uzată a unui canal de desecare ANIF pe o lungime de cca 300 m în amonte de confluența acestuia cu râul Olt, în zona localităților Sânsimion și Sântimbru. În urma investigațiilor personalului S.G.A. Harghita care s-a deplasat la fața locului s-a constatat că apa uzată provine de la golirea unei vidanje. Rezultatele analizelor celor două probe de apă prelevate sunt prezentate în tabelul de mai jos.

|  |  |  |
| --- | --- | --- |
| **Nr crt** | **Indicator** | **Secțiune de monitorizare** |
| **Sursa de poluare** | **Înainte de evacuare în r. Olt** |
| 1 | pH | 7,1 | 7,8 |
| 2 | Suspensii | 769 | < LOQ |
| 3 | CBO5 | 587 | 1.96 |
| 4 | CCO-Cr | 666 | 13.3 |
| 5 | Amoniu | 11,9 | 0.922 |
| 6 | Azotați | 0,7 | 30.221 |
| 7 | Azotiți | 0,027 | 0.195 |
| 8 | Azot total | 72,3 | 8.17 |
| 9 | Fosfor total | 3,39 | 0.140 |
| 10 | Detergenți | 0,842 | < LOQ |
| 11 | Extractibile | 27,6 | < LOQ |

Personalul S.G.A. Harghita monitorizează situația. Se va reveni cu informații.

Pe fluviul Dunărea și pe Marea Neagră nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în intervalul 10.05.2023 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon) și ale mediei zilnice de 50 µg/m3 pentru PM10(pulberi în suspensie cu diametrul sub 10 microni)**.**

1. **În domeniul solului şi vegetaţiei**

Nu au fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA COMUNICARE